GiliGold/VAD_KnessetCorpus huggingface dataset:
שאול מרידור: בכל מקרה נעשה את כל המאמץ ששתי האפשרויות יקרו לפני הפתיחה של הנתיב.
שאול מרידור: בסופו של יום הנתיב הזה נועד לשרת את אחד הפקקים העמוסים במדינה.
אופיר אקוניס: אני צופה בו כי אני נוסע לכיוון השני.
שאול מרידור: החיים שלך טובים.
שאול מרידור: אני קובע ישיבות בתל-אביב ב-07:00 כדי לא להיתקע בפקקים.
אופיר אקוניס: עכשיו לגבי המוניות.
אופיר אקוניס: הצעתי והתייעצתי עם היועצת המשפטית של הוועדה ועם הייעוץ המשפטי שלי ואנחנו נחיל את מה שמקובל בכביש 6 על הנתיב הזה, כלומר, בהסכמת הנוסע.
שאול מרידור: לפי חוק פיקוח מוצרים ושירותים.
אופיר אקוניס: דיברנו על זה בסוף הישיבה הקודמת.
יהודה בר-אור: צריך להחיל על זה מחיר מופחת, לפחות 50% כמו באופנועים.
אופיר אקוניס: את זה לא בדקנו אבל תכף נבדוק.
יהודה בר-אור: למה שהנוסע ישלם יותר.
יהודה בר-אור: אם יהיה לו יקר יותר, הוא לא יסע במונית.
אופיר אקוניס: מר מרידור, אתה יכול להסביר?
שאול מרידור: נהג שנוסע ברכב פרטי ובמונית ספיישל ישלם בדיוק אותו מחיר בנתיב, ככל שהוא החליט לנסוע בו.
שאול מרידור: ההחלטה אם לקחת את הנתיב למי שנוסע ברכב פרטי, מבחינת העלויות למשק, היא אותה החלטה, בין אם הוא נוסע במונית ובין אם הוא נוסע ברכב פרטי.
שאול מרידור: אגב, בכביש 6 זה אותו דבר.
שאול מרידור: אין שום החלטה על הנחה למוניות.
שאול מרידור: אתה פשוט שואל את הנוסע ואם הנוסע רוצה – אני מניח שמי שנוסע בספיישל יעדיף לשלם את ה-11 שקלים האלה ולא להגיע לעולם שבו הוא עומד בפקק.
שאול מרידור: אם הוא מחליט לעמוד בפקק, זאת זכותו.
אופיר אקוניס: אם יש במונית 4 נוסעים הם לא משלמים.
אופיר אקוניס: הכוונה לנהג ועוד 3 נוסעים.
אופיר אקוניס: במצב כזה הוא לא משלם דבר.
אופיר אקוניס: אם יש במונית יש רק נהג ונוסע, אז הנוסע משלם.
אתי בנדלר: זה נתון לבחירתו של הנוסע.
אתי בנדלר: אם הוא ירצה, ייסע דרך שם וישלם ויכול להיות שהוא יגיד לנהג שלא לנסוע דרך כביש אגרה.
אברהם פריד: אמנם אנחנו לא אוהבים את הרעיון, אנחנו מרגישים גם קיפוח.
אברהם פריד: אגב, זה בסתירה לעידוד של משרד התחבורה לנסיעה בתחבורה ציבורית.
אברהם פריד: אתם לא נותנים צ'אנס לאותם אזרחים לנסוע בתחבורה ציבורית.
אברהם פריד: אז מה אתם עושים?
אברהם פריד: אתם סותרים את עצמכם בשל אותה חמדנות ועומדים על-כך שגם הנהג ישלם.
אברהם פריד: מה הסיפור פה?
אברהם פריד: לכן, לדעתי, גם אם אתם מחליטים מה שאתם מחליטים וברור שאתם המחליטים ולא אנחנו, נקבל את זה.
אברהם פריד: אני לא יודע באיזה רוח - - -
אופיר אקוניס: ברוח טובה אני מקווה.
אברהם פריד: אני לא יודע.
אברהם פריד: אולי בגללך נקבל את זה ברוח טובה.
אברהם פריד: בסך הכול אנחנו מרגישים מקופחים ומרגישים שנעשתה כאן איפה ואיפה.
אופיר אקוניס: מר זוכמן, הגברת ראובני לא נמצאת פה אבל נדמה לי שיש בעיה בכל העניין של הסדרת הנושא הזה.
אופיר אקוניס: אני מציע שתיפגשו עם החברים, לא בעניין הספציפי הזה, אבל בנוגע לכל המדיניות של משרד התחבורה.
אברהם פריד: יש סתירה.
אברהם פריד: הם נוסעים קנס לנוסע שנוסע בתחבורה ציבורית ומצד שני הם רוצים לעודד נסיעה בתחבורה ציבורית.
אברהם פריד: הם סותרים את עצמם.
יצחק כהן: נוסע אחד במונית זה לא בדיוק תחבורה ציבורית.
יצחק כהן: ב-3 נוסעים יש פטור.
יצחק כהן: נדמה לי שבשעות שפל זה  גם 2 נוסעים.
אברהם פריד: תטיבו עם העניין הזה, לטובת אותה הצהרה של השר לעודד נסיעה בתחבורה ציבורית.
יצחק כהן: 3 נוסעים בשעת עומד ושני נוסעים בשעת שפל, זאת תחבורה ציבורית.
יצחק כהן: נוסע בודד במונית זאת לא תחבורה ציבורית.
יצחק כהן: אני מדבר על נוסע בנוסף לנהג.
יצחק כהן: אני מקבל את הצעת היושב ראש ואנחנו ניפגש איתם.
אופיר אקוניס: תיפגשו בהקדם.
אופיר אקוניס: נסים, אתה רוצה לומר משהו?
נסים בנימין: לא.
אופיר אקוניס: אתה מקבל את הצעת הממשלה?
אופיר אקוניס: אבל גם אתה תקבל את הכרעת הרוב.
אופיר אקוניס: כנראה שלא הבנת את האלטרנטיבה.
נסים בנימין: הבנתי אותה.
אופיר אקוניס: אנחנו נקיים הצבעה בשעה 10:50 ונראה מה יחליט.
אופיר אקוניס: גם אני אקבל את עמדת הרוב.
אתי בנדלר: אני רוצה לומר משהו פורמאלי.
אתי בנדלר: ב-8.3.2010 הוועדה סיימה את הדיונים שלה בתקנה 18, תוך החלטה להוסיף לפטורים את הנכים ורכב דו-גלגלי בתנאים שנקבעו באותה ישיבה.
אתי בנדלר: למרות זאת, בשתי ישיבות שנערכו לאחר מכן, הן ב-22 במרץ והן ב-27.7.2010, הגם שלא היתה הצבעה של הוועדה לדון מחדש בתקנה זאת, בפועל דנו בשתי הישיבות האמורות בפטורים וגם באפשרות לתת פטור למוניות בנסיעה מיוחדת.
אתי בנדלר: למעשה, גם עכשיו ממשיכים לדון בתקנה 18.
אתי בנדלר: לכן אני מבקשת, כדי להסדיר את זה בצורה פורמאלית, כדי שלא יהיו טענות תקנוניות, שהוועדה תחליט על דיון מחדש בתקנה 18 ובהתאם לכך תקבל החלטות.
אופיר אקוניס: צריך להצביע על זה?
אופיר אקוניס: אז אתה מקבל את הצעת היועצת המשפטית וגם אני מקבל.
אופיר אקוניס: הצבעה     בעד – רוב נגד – אין נמנעים אין
אתי בנדלר: אם כך, הוחלט לדון מחדש בתקנה 18.
אתי בנדלר: בעצם לא בכל תקנה 18 אלא באותן שתי פסקאות שהוחלט להוסיפן, האחת לגבי רכב נכה והשני לגבי רכב דו-גלגלי.
אופיר אקוניס: איך אנחנו מסדירים את ההסדר עם המוניות?
אתי בנדלר: לעניין המוניות אין תוספת בתקנות הפטורים.
אתי בנדלר: יחד עם זאת, הוועדה רושמת בפניה שיש התחייבות של משרדי האוצר לתקן את צו הפיקוח על המחירים של משרדי האוצר והתחבורה, לפעול לתיקון צו הפיקוח על המחירים, כדי לאפשר את גביית תוספת האגרה למי שנוסע בנסיעה מיוחדת בכביש אגרה לפי בחירתו של הנוסע.
אתי בנדלר: אני מבקשת גם שהצהרה זאת תכלול התחייבות שהצו הזה יתוקן לפני שכביש האגרה דנן ייפתח לתנועה.
שאול מרידור: אין לנו בעיה להתחייב לדבר הזה.
אהרון אלמוג: אני מייצג את הזכיין, אני מנהל את הבקרה על האגרה בנתיב המהיר.
אופיר אקוניס: אתה יכול לתת תאריך?
אהרון אלמוג: מדובר על סוף דצמבר, בערך חודשיים מעכשיו.
אהרון אלמוג: זאת בדיוק הבעיה, דהיינו, ההשלכות של השינויים שאתם מבצעים עכשיו בשלב כל-כך מאוחר של הפרויקט, לשינויים האלה יש השלכות די קשות על ביצוע הפרויקט ועמידה בלוח הזמנים.
אהרון אלמוג: בנוסף, רציתי להסביר למה גורמים שינויי הפטורים שאתם מדברים עליהם, גם לגבי האופנועים וגם המוניות.
אהרון אלמוג: האגרה היא אגרה דינאמית ואני מאמין שהכנסת רוצה שהמחיר יהיה הכי נמוך לצרכן.
אהרון אלמוג: לי אין השפעה על הפטורים בנתיב המהיר.
אהרון אלמוג: זאת אומרת, כשאני מעלה את המחיר, הפטורים לא מושפעים.
אהרון אלמוג: אז אני צריך להעלות את המחיר לאלה שכן משלמים.
אהרון אלמוג: זה יוצר מצב שמי שמשלם את הפטורים האלה זה הציבור שכן משלם את ההפרש במחיר והמדינה גם כן תשלם בפטורים וגם תשלם מחיר יותר גבוה.
אהרון אלמוג: המדינה צריכה לדעת שלא לבוא אחר-כך בטענות לזכיין שהמחיר הוא יותר גבוה ממה שנמדד במודלים הכספיים לקראת  הפרויקט הזה.
אופיר אקוניס: רשמנו את ההערה.
רוני לוינגר: לגבי תקנה 18.
רוני לוינגר: בחוק נתיבים מהירים עצמו יש סעיף של פטורים.
רוני לוינגר: שם היה ניסיון להסדיר גם את נושא הפטורים.
רוני לוינגר: יש מכתב של השר לביטחון פנים לשר התחבורה ולשר האוצר, במטרה להסדיר את הנושא של נסיעה של רכבי משטרה ורכבי שב"ס.
רוני לוינגר: זה היה במסגרת דיון אחר.
רוני לוינגר: אני חושש שתהיה אי בהירות בין סעיף הפטורים בתקנות לסעיף הפטורים בחוק.
רוני לוינגר: אמנם לא מסדירים את זה עכשיו אבל היות ויש תקנה - - -
שאול מרידור: זה לא קשור לתקנות האלה.
יצחק כהן: הבוקר היה על זה דיון אצל המנכ"ל עם מפקד אגף התנועה.
יצחק כהן: הובהר למשטרה שככל שהיא תרצה לעשות הסדרים עם החברה המפעילה לגבי רכבים של המשרד לביטחון פנים, היא תבצע.
אופיר אקוניס: אנחנו מקבלים את עמדתו של מנכ"ל משרד התחבורה.
אופיר אקוניס: דובר הוועדה, אנחנו נרצה לפרסם לציבור את הדבר הזה ובעיקר מי פטור כדי שיהיה סדר.
אופיר אקוניס: איך זה ייראה אחרי כל ההסדר שהגענו אליו, מי פטור?
שאול מרידור: אוטובוס ציבורי שמסיע נוסעים, מונית שירות שנמצאת בקו שירות פעיל, רכב של הזכיין, רכב שבשעת השיא יש בו 3 נוסעים בנוסף לנהג.
אופיר אקוניס: זה דבר חשוב כי זה מעודד "Car pool".
שאול מרידור: זאת היתה אחת הכוונה בפטור.
שאול מרידור: בשעת השפל זה 2 נוסעים פלוס נהג.
שאול מרידור: זה בסעיפים 18(4) ו-(5).
אופיר אקוניס: איך מגדירים את שעות השפל?
אתי בנדלר: בעת שנוסעים בנתיב המהיר פחות מ-1,000 כלי רכב לשעה.
שאול מרידור: יש שילוט שמסביר.
יהודה בר-אור: יש מישהו שרוצה להרוויח כסף אז אף פעם זה לא יהיה פחות מ-1,000.
שאול מרידור: מי אמר שלא יהיה?
יהודה בר-אור: אני אומר.
שאול מרידור: אני לא רוצה להתערב אבל אני מוכן לבוא איתך בשעה 15:30 ביום שלישי, ולראות אם יש 1,000 איש שמוכנים לשלם כשהנתיבים לידם פנויים.
שאול מרידור: במודל הכלכלי, לפי הבנתי - - -
יהודה בר-אור: אם הכביש פנוי למה אני צריך להיכנס לשם?
אופיר אקוניס: זה בדיוק מה שהוא אמר.
יהודה בר-אור: גם אני לא רוצה להיכנס לשלם.
שאול מרידור: אל תיכנס.
שאול מרידור: אני לא רוצה לקחת ממך כסף אם לא תיכנס.
יהודה בר-אור: אני צריך את ההנחה כשיש הרבה כלי רכב והלקוח רוצה להגיע במהירות ליעד שלו.
יהודה בר-אור: אתה מונע ממני בחוק הזה להביא אותו מהר ליעד.
שאול מרידור: אני ממש לא מסכים.
שאול מרידור: אדם שמשלם 150 שקל עבור מונית ספיישל מירושלים לתל-אביב, ההחלטה על עוד כמה שקלים האלה היא החלטה של הנוסע.
אופיר אקוניס: בדיוק על הנקודה הזאת ביקשתי ממשרד התחבורה להיפגש בדחיפות עם נהגי המוניות.
יהודה בר-אור: אם אני לוקח אותו לראשל"צ ואני רוצה לחזור משם?
שאול מרידור: הנוסע יחליט.
אופיר אקוניס: אתה לא יכול לצאת לראשל"צ.
אופיר אקוניס: היציאה היחידה היא בקיבוץ גלויות.
אופיר אקוניס: לראשל"צ אתה לא יכול לצאת בנתיב המהיר.
אופיר אקוניס: כלומר, הנתיב המהיר הוא נתיב כניסה מהיר לתל-אביב בלבד.
שאול מרידור: קשה לי לראות עולם שבו אדם שמשלם 180 שקלים על נסיעה ספיישל ויש פקק, יהיה לו שיקול אחר.
שאול מרידור: אבל אם הוא יעשה את זה, זאת זכותו המלאה.
שאול מרידור: המטרה של הנתיב הזה היא בדיוק הדבר הזה, להביא לשיקול כלכלי בבחירה של נתיב שנוסע מהר אבל עולה כסף, אל מול נתיב שנוסע לאט ולא עולה כסף.
שאול מרידור: זאת בדיוק המטרה של הנתיב.
יהודה בר-אור: אם נהג המונית נוסע לבד, אין לי ויכוח איתך.
יהודה בר-אור: אבל ברגע שאני מסיע נוסע והמונית מוגדרת בחוק כ"תחבורה ציבורית משלימה", אין מצב שאני לא אקח.
יהודה בר-אור: למה אוטובוס שנוסע לבד יהיה בפטור?
יהודה בר-אור: גם אוטובוס יכול להסיע נוסע אחד.
יהודה בר-אור: אז מה, תגיד לו לשלם?
שאול מרידור: ישנה עוד תקנה אחת, שרכב שזמן נסיעתו בכביש ארכה יותר מדקות שמפורטות בתוספת, גם הוא יהיה פטור וזה מהטעם שהכביש לא משיג את מטרתו מבחינת השרות.
אתי בנדלר: על הזמן שבו מדובר הוועדה טרם דנה כי זה בתוספת השנייה וזה יהיה בסוף.
אתי בנדלר: עכשיו בתוספת תהיה פסקה לגבי רכב נכים, אז תגדיר את זה.
אתי בנדלר: גברת זוכוביצקי, הפטור לגבי רכב נכים?
שרית זוכוביצקי-אור: יש הגדרות בתקנות התעבורה לנכה.
שרית זוכוביצקי-אור: יש שתי אפשרויות: או שהנכה זקוק לרכב כאמצעי תנועה בגלל רגליו הנכות, או שדרגת נכותו מגיעה ל-60% לפחות.
אתי בנדלר: גברת זוכוביצקי, אם אינני טועה, נאמר שהמשרד החליט לתת את הפטור לאותו רכב נכה שזכאי לנסוע בנתיב שמיועד לתחבורה ציבורית, בהתאם לסעיף 71(א)(1) לפקודה.
אתי בנדלר: אנחנו צריכים שאתם תמציאו לנו את ההגדרה המדויקת.
אופיר אקוניס: אולי בהודעה שתפרסם הכנסת יהיה משהו לגבי דרכי הפרסום.
אופיר אקוניס: טיפלנו בזה באחת מהישיבות הקודמות.
אתי בנדלר: צריך שהוועדה תדע בדיוק מה היא מאושרת.
אתי בנדלר: זה לא יהיה בסעיף הפטור אלא בסעיף אחר שידבר על תאריך.
שאול מרידור: תדברי עם שרית כדי שתתאם איתך את הנוסח.
אופיר אקוניס: מר מרידור, אנחנו מודיעים לציבור היום ולא כאשר תתקינו את התקנות מבחינה משפטית.
שאול מרידור: בסדר.
אופיר אקוניס: אז 50% הנחה לרכב דו-גלגלי.
אתי בנדלר: נדמה לי שבזה נגמר סעיף הפטורים, כשברכב דו-גלגלי יעוגן בתקנה אחרת ולא בתקנת הפטורים.
עמית ברגמן: אני ממועדון האופנוענים.
עמית ברגמן: קיים הבדל אדיר, לתפישתי, בין לשלם שקל ובין לקבל משהו חינם.
עמית ברגמן: אם הוועדה רוצה לעודד שימוש בנתיב הזה לרכב דו-גלגלי – לאור הדיון הקודם הבאתי את האסמכתאות מארצות הברית המדברות על למה מעודדים את השימוש וזה לטובת בטיחות, אז הפטור צריך להיות מלא.
אופיר אקוניס: זה מה שהצעת בזמנו.
אופיר אקוניס: לפני שנכנסת הסברתי שהאלטרנטיבה שעומדת כיום היא או שלא יהיה פטור בכלל וכל התקנות האלה יבואו באבחת חרב בחוק ההסדרים, שזה דבר כשמחוקק אני לא אוהב אותו.
אופיר אקוניס: חוק ההסדרים הוא דבר שלא מתאפשר בו דיון.
אופיר אקוניס: בזכות ההערה שלך ובזכות הדיונים שקיימנו כאן כמעט חצי שנה או יותר, הגענו למסקנה יחד עם הייעוץ המשפטי, משרד האוצר ועם חברי הכנסת, להצעה של 50% הנחה.
אופיר אקוניס: אגב, אם זה לא יהיה 50% זה לא יהיה בכלל כי האוצר ימשוך את התקנה.
אופיר אקוניס: לכן אני חושב שזה הדבר הנכון ביותר.
עמית ברגמן: כשנכנסתי לדיון הבנתי שלכאן הרוחות מנשבות.
עמית ברגמן: כדי שהדברים יהיו רשומים אני רוצה לומר שיהיה ברור שההנחה הזאת ניתנת מסיבות של בטיחות, דהיינו, עידוד הדו-גלגלי להשתמש בנתיב בטוח ולא עידוד הדו-גלגלי כשלעצמו.
עמית ברגמן: דבר נוסף, מבחינת שיטות הגבייה.
עמית ברגמן: נתקלנו עכשיו בקטסטרופה במנהרות הכרמל שגרמה לאבחנה בין שיטות גבייה בין דו-גלגלי, שלא יוכלו לעשות מנוי, לבין כל רכב אחר.
עמית ברגמן: פנינו בעניין הזה למנהרות הכרמל ופנינו גם אליכם.
עמית ברגמן: אני מקווה שהדבר הזה יטופל.
עמית ברגמן: אני אבקש אחידות ושוויון בין האזרחים של המדינה.
אופיר אקוניס: מנהלת הוועדה אומרת שמכתבך עדיין לא הגיע אלינו.
עמית ברגמן: אני אשלח אותו שוב.
עמית ברגמן: במנהרות הכרמל רכב דו-גלגלי לא יכול לעשות מנוי.
עמית ברגמן: הוא חייב לעצור ולשלם.
עמית ברגמן: פנינו אליהם.
עמית ברגמן: אני מאמין שהדבר הזה יסודר.
לאה ורון: מה השיבו לך ממנהרות הכרמל?
עמית ברגמן: שהם בודקים את זה.
אופיר אקוניס: אם אינני טועה ב-26.10 נפתחות מנהרות הכרמל.
אופיר אקוניס: אני מקווה שעד אז תגיעו להבנה איתם.
אופיר אקוניס: אני לא יכול להשיב לך על מנהרות הכרמל כי כרגע אנחנו עוסקים בעניין הזה.
אופיר אקוניס: אני מאוד מקווה, בר ברגמן, שתתמכו בהצעת הממשלה ובהחלטתנו, אם תהיה כזאת, בעוד חצי שעה, לתת לכם הנחה של 50%, למרות שרציתם הנחה של 100%.
אופיר אקוניס: אתה יודע שלפעמים בחיים הפוליטיים יש פשרות.
עמית ברגמן: אנחנו כבר מספיק ותיקים פה בשביל לדעת את זה.
אופיר אקוניס: מר מרידור, לגבי דרכי הפרסום.
אופיר אקוניס: איך זה יתבצע, שלטים אלקטרוניים, שלטים מתחלפים?
אופיר אקוניס: דיברנו על שילוט במרחק מסוים מהכניסה.
שאול מרידור: סעיף 3ג מפרט כי קיימת חובה להציב שלט בסמוך לכל כניסה.
שאול מרידור: מפורט סכום האגרה.
לאה ורון: באיזה מרחק מהכניסה?
אופיר אקוניס: דיברנו שנקבע מרחק ספציפי.
ניצן יוצר: המרחק לפני הוא 1,200 מ'.
אופיר אקוניס: הדובר, נא להודיע לציבור ש- 1,200 מטר לפני הכניסה לנתיב יהיה שילוט אלקטרוני מתחלף ומתעדכן גם לגבי המחיר.
ניצן יוצר: הוא משלם את המחיר שהוא ראה בשלט.
אופיר אקוניס: מנהלת הוועדה אומרת לי שאנחנו צריכים להמשיך את סעיפים 19, 20, 21 ו-22.
אופיר אקוניס: נא לקרוא, בבקשה.
אתי בנדלר: פלוס התוספות.
אתי בנדלר: אני רק רוצה לשאול בקשר לשילוט.
אתי בנדלר: האם בשילוט הזה יהיה גם ציון לגבי הפטורים של רכב עם 3 נוסעים או רכב עם 2 נוסעים?
ירון גולן: חיובי.
ניצן יוצר: לא באותו שלט אבל בשלט סמוך.
אתי בנדלר: בשלט סמוך אבל באותו מרחק מראש?
"פרק ו': 19.
"פרק ו': חייב שמכר את רכבו
"פרק ו': ב.	החייב רשאי, בתוך 30 ימים מיום שהומצאה הודעת בעל זיכיון כאמור בתקנת משנה (א), לפרוע את החיוב או לבקש בכתב מבעל זיכיון, כי החיוב שלא נפרע ייווסף לחשבון שיישלח בשל רכב אחר שבבעלותו או אמצעי זיהוי שלגביו התקשר החייב בהסכם, שאינו זה שצוין בהודעה, ובעל זיכיון יפעל כמבוקש.
אופיר אקוניס: תסבירי בקצרה את הסעיף.
אופיר אקוניס: מנהלת הוועדה, כיוון שאני כבר הודעתי שלא תהיינה הצבעות לפני 10:50, אנחנו נקריא את הכול ונצביע בהצבעה אחת על כל הסעיפים.
אופיר אקוניס: תסבירי בקצרה גם לפרוטוקול.
שרית זוכוביצקי-אור: נציג האוצר יסביר.
ירון גולן: מדובר על מצב שבו חייב מכר את הרכב שלו.
ירון גולן: התקנה באה להסדיר למי הולך החיוב.
ירון גולן: התקנה אומרת שהחיוב מושת על בעל החיוב ולא על הרכב ולכן אם החייב מכר את הרכב ויש לו כמה רכבים אז החיוב עובר לרכב אחר.
ירון גולן: אם אין לו באותו זמן רכב אחר, החיוב נשאר במערכת על שם החייב וברגע שנוצר לו רכב חדש על שמו, החיוב עובר לרכב החדש.
אתי בנדלר: על מנת להבהיר, החייב הוא מי שהיה הבעלים של הרכב בעת ביצוע הנסיעה.
אופיר אקוניס: נצביע אחר-כך.
שרית זוכוביצקי-אור: "20.
שרית זוכוביצקי-אור: בעלים של רכב שיוך שמכר את רכבו
אופיר אקוניס: הסבר ואנחנו ממשיכים.
ירון גולן: רכב שיוך מוגדר בחוק: "רכב שנקבע בהסכם כרכב שאליו יוקצו החיובים אשר בהם יחויב המנוי לצורך אכיפתם".
ירון גולן: מדובר על מקרה שבו יש לפרט או לחברה מספר רכבים והם רוצים שרק לרכב אחד יגיע החשבון.
ירון גולן: התקנה הזאת מסבירה מה קורה במקרה שחייב מכר את אחד הרכבים.
אתי בנדלר: לא שמעתי את ההסברה לגבי תקנה 20.
ירון גולן: תקנה 20 היא בעצם המקבילה לתקנה 19 והיא מתייחס לרכב שיוך.
ירון גולן: רכב שיוך זה רכב שמרכז בעצם את החיובים למספר רכבים אחרים.
ירון גולן: התקנה מסבירה מה קורה כאשר אחד הרכב נמכר, שאז החיוב הולך לרכב השיוך.
אתי בנדלר: ואם הוא לא משלם, אז ניתן יהיה לעכב את רישיון הרכב של רכב השיוך.
שרית זוכוביצקי-אור: "21.
שרית זוכוביצקי-אור: ביטול ההסכם
שרית זוכוביצקי-אור: (ב)	ביטל המנוי את ההסכם, ישיב בעל הזיכיון למנוי את העירבון ואת יתרת הפיקדון בתוך 30 ימים ממועד קבלת הודעתו של המנוי על ביטול ההסכם, או ממועד השבת אמצעי הזיהוי, לפי המאוחר.
שרית זוכוביצקי-אור: "
אתי בנדלר: למה למענו האחרון של הידוע כבעל הזיכיון?
אתי בנדלר: ואם הוא עדכן את הכתובת שלו לפי חוק עדכון כתובות?
אופיר אקוניס: אפשר להוסיף.
שרית זוכוביצקי-אור: זה מנוי שיש לו הסכם עם בעל הזיכיון.
שרית זוכוביצקי-אור: הוא אמור לעדכן את בעל הזיכיון על כל שינוי שחל בכתובת שלו.
אתי בנדלר: ישלח הודעה על כך למנוי לפי המען שמסר המנוי בהסכם או למענו האחרון הידוע לבעל הזיכיון, או למענו הרשום אם הוא עדכן לפי חוק עדכון כתובות.
אתי בנדלר: נדמה לי שהתוספת הזאת כבר נכנסה בכמה תקנות שהוועדה עברה עליהן.
שרית זוכוביצקי-אור: אבל את מטילה על בעל הזיכיון חובות.
שרית זוכוביצקי-אור: יש לו הסכם עם המנוי.
ירון גולן: צריך להבין שבאופן עקרוני אין אפשרות פה ליצור חיוב.
ירון גולן: כדי שהרכב יוכל לנסוע בנתיב הוא צריך שיהיה לו הסכם מראש עם בעל הזיכיון או שהוא ישלם במזומן בכניסה לנתיב.
ירון גולן: הוא לא יכול להיכנס לנתיב ולשלם בדיעבד.
אופיר אקוניס: אם התוספת שהצעת נדרשת אז אפשר להוסיף.
אופיר אקוניס: מה זאת התקנה הזאת לגבי עדכון כתובות?
אתי בנדלר: יש חוק עדכון כתובות שמדברת על-כך שאדם יכול להודיע לאחת מהרשויות מהמדינה, למשל משרד הפנים, ואז הכתובת הזאת מחייבת גם את משרד הרישוי.
אתי בנדלר: זה מחייב את המוסד לביטוח לאומי, את רשות הרישוי, רשות המיסים ועיריות ומועצות מקומיות.
אתי בנדלר: זאת אומרת, שאדם לא צריך ללכת לכל אחת מהרשויות לעדכן את כתובתו שם אלא רק במשרד הפנים.
אתי בנדלר: זה חוק משנת 2005.
אתי בנדלר: תיקנו כבר את תקנה 6 באותו נוסח.
אופיר אקוניס: אז נתקן גם כאן.
אתי בנדלר: בקיצור, הנוסח יותאם לנוסח שבתקנה 6 במלואה כי גם ב-1 תיקנו.
אתי בנדלר: אתם תמציאו לנו נוסח מתוקן.
שרית זוכוביצקי-אור: "22.
שרית זוכוביצקי-אור: תחילה  תחילתן של תקנות אלה במועד הפעלתו של הנתיב המהיר בהתאם להוראות סעיף 2 לחוק.
אופיר אקוניס: תמשיכי לתוספות.
שרית זוכוביצקי-אור: (תקנות 9 ו-18)
אתי בנדלר: אולי תבהירי מה המשמעות של זה כי אני חושבת שהוועדה צריכה להבין מה המשמעות של העניין.
ירון גולן: התוספת הראשונה מגדירה מהו הנתיב המהיר.
אתי בנדלר: אני מדברת על התוספת השניה.
ירון גולן: טור ב' קובע בעצם את משך הנסיעה הרצוי בנתיב, 11 דקות.
ירון גולן: משך הנסיעה של טור ג', 45 דקות, זה מה שקובע את רמת השירות.
ירון גולן: זאת אומרת, אם הוא נוסע מעבר לזה, אנחנו אומרים שרמת השירות לא היתה מספיק טובה ואז הוא לא משלם עבור השירות.
חמד עמאר: 45 דקות?
חמד עמאר: על כמה קילומטר מדובר?
חמד עמאר: 11 קילומטר ב-45 דקות?
חמד עמאר: גם אם מישהו יגרור אותו הוא יעבור ב-45 דקות.
ניצן יוצר: אורך הנתיב הוא 13 קילומטר והסכם הזיכיון מחייב את הזכיין להעביר את התנועה בלא יותר מ-11 דקות כשגם זה מחולק לשני קטעים.
ניצן יוצר: הקטע הראשון בלא יותר מ-5 דקות והקטע השני לא יותר מ-6 דקות.
ניצן יוצר: כלומר, אם קטע אחד היה תקוע והקטע השני היה ריק, זה לא מסדר את העניין.
ניצן יוצר: צריך בכל קטע לחוד לעמוד ברף מסוים.
ניצן יוצר: אם הוא חורג מהרף הזה יש לרשות הממונה שיקול דעת המאפשרת להורות לזכיין שלא לחייב את המשתמשים עבור הנסיעה בנתיב.
ניצן יוצר: שיקול הדעת הזה צריך להיות מופעל בהתחשב בנסיבות.
ניצן יוצר: אם נניח התנועה הואטה מפני שבנתיבים החופשיים היתה תאונה ומטעמים של סקרנות כולם האטו, אז אין לו על זה שליטה.
ניצן יוצר: מה שנקבע בתקנון זה המנגנון האוטומטי.
ניצן יוצר: כלומר, אוטומטית, ללא קשר לשיקול דעת, מעבר ל-45 דקות לא ישלם.
ניצן יוצר: מתחת לזה, בין 11 לבין 45 דקות, יש שיקול דעת וצריך להפעיל אותו לפי הנסיבות.
חמד עמאר: אני חושב ש-45 דקות זה הרבה זמן.
חמד עמאר: אני חושב שאם הרכב ייסע במהירות של 10 ק"מ בשעה הוא יעבור תוך 45 דקות.
חמד עמאר: אני חושב שצריך להוריד את זה.
חמד עמאר: אני מציע להוריד את זה ל-30 דקות.
חמד עמאר: זה בסך הכול 13 קילומטר ו-30 דקות זה סביר.
אתי בנדלר: זה כמעט פי 3 מהצפי למהירות הנסיעה שם.
ניצן יוצר: זה בסדר.
ניצן יוצר: שוב, גם 30 דקות זה יותר מידי.
חמד עמאר: אני מגיע לכנסת דרך כביש 6 ואני רואה כמה אני נתקע בכביש 6 ואני משלם.
אתי בנדלר: זה טעון תיקון.
חמד עמאר: אחד מחברי הכנסת הציע הצעת חוק בעניין.
ניצן יוצר: בזיכיון של כביש 6 לא קיים מה שיש בזיכיון הזה.
ניצן יוצר: בכביש 6 הרשות הממונה לא יכולה למנוע מהזכיין את חיוב המשתמשים.
ניצן יוצר: פה אפשר להורות לו שלא לחייב.
חמד עמאר: אני חושב ש-30 דקות זה סביר.
אופיר אקוניס: אני חושב שההצעה של חבר הכנסת עמאר היא נבונה, טובה ומדתית.
לאה ורון: ההצבעה של הוועדה תהיה על 30 דקות.
אופיר אקוניס: טוב שהסבת את תשומת לבנו.
אופיר אקוניס: אני מודיע שנצביע על 30 דקות.
יהודה בר-אור: סליחה, רציתי להעיר לגבי ה-5 שקלים.
יהודה בר-אור: הקטע של הנתיב השמאלי מנמל תעופה לקיבוץ גלויות, הבנתי שסכום האגרה שייקבע הוא 5 שקלים?
ניצן יוצר: לא, זאת אגרת הבסיס.
יהודה בר-אור: מה קבעתם לגבי האגרה?
ירון גולן: האגרה דינאמית, היא משתנה לפי העומס בנתיב.
יהודה בר-אור: אנחנו צריכים לדווח לנוסעים כמה משלמים.
ירון גולן: יהיה שלט בכניסה.
יהודה בר-אור: הוא ירצה לדעת מראש.
אופיר אקוניס: זה משתנה, יש לך אגרת גודש.
אופיר אקוניס: השאלה שלו נכונה.
אופיר אקוניס: הוא צריך לומר לנוסע שאם הוא נכנס לנתיב העלות היא עליו.
אופיר אקוניס: בכביש 6 יודעים כמה עולה כל קטע.
אופיר אקוניס: תסביר לו, כדי שהוא יידע מה להסביר.
ניצן יוצר: כשהם מתקרבים לשלט הוא צריך להגיע לנוסע מה המחיר ושיחליט.
יהודה בר-אור: הוא ירד מהאוטו.
אופיר אקוניס: הוא לא ירד, הוא יחליט אם הוא נכנס או לא.
אופיר אקוניס: מר זוכמן, כשהמונית יוצאת משדה התעופה היא יכולה עדיין להשתלב בנתיב?
יצחק כהן: לא.
אופיר אקוניס: ההשתלבות היא לפני.
אופיר אקוניס: מי שבא מנתב"ג לא יכול להיכנס?
יצחק כהן: כן, זה בכוונה.
יצחק כהן: זה כביש לאנשים שנוסעים בנסיעה יום-יומית.
יצחק כהן: אם אתה יוצא במחלף נתב"ג ומשתלב, בכל מקרה אתה לא יכול להיכנס.
יהודה בר-אור: אם אני נוסע מירושלים אני צריך לדעת כמה הנוסע ישלם.
ירון גולן: 1.2 קילומטר מהכביש יהיה שלט שיגיד לך כמה עולה עכשיו האגרה בנתיב.
ירון גולן: בכניסה יהיה שלט ויגיד לך מה המחיר עכשיו.
אברהם פריד: אני לא יכול לקבוע לעצמי לקחת במונה כמה שאני רוצה.
אברהם פריד: בתוך המונה צריך להיות המחיר של הנסיעה.
אברהם פריד: אם כך, אני אוסיף את זה לכל נוסע.
אופיר אקוניס: מה המחיר המקסימאלי, מר מרידור?
אברהם פריד: זה שוב מראה שהם רוצים לאחוז בשני הקצוות של המקל.
אופיר אקוניס: חבר הכנסת עמאר אמר דבר נבון, עושים משהו טוב אבל לא מושלם.
יהודה בר-אור: אנחנו צריכים להגיד לנוסע כמה זה עולה ואז הוא יחליט אם הוא נכנס או לא נכנס.
אופיר אקוניס: יהודה צודק, מה המחיר המקסימאלי?
ניצן יוצר: בדיונים קודמים אמרנו שזה 75 שקלים למעט נסיבות מיוחדות.
ניצן יוצר: אני רוצה להסביר את עניין הנסיבות המיוחדות.
ניצן יוצר: כל זמן שכיבולת הנתיב היא כפי שהיא, כלומר, נומינאלית, משהו בין 1,600 ל-2,000, 75 הוא לא בעיה.
ניצן יוצר: הבעיה נוצרת כאשר, למשל, רכב תקוע על השוליים והכיבולת של הנתיב יורדת ל-400 כלי רכב בשעה.
ניצן יוצר: במקרה הזה, אם ניצור את התקרה של 75 שקלים, יכול להיווצר מצב שנתיב יהיה סתום ואף-אחד לא יוכל לעבור בו ובכלל זה תחבורה ציבורית.
ניצן יוצר: צריך לאפשר לרשות הממונה, במקרה של נסיבות מיוחדות, כשקרה אירוע, לאפשר לחרוג מהתקרה הזאת אבל בשגרה אפשר לקבוע את התקרה הזאת.
אברהם פריד: זה לא משכנע.
יהודה בר-אור: זה לא משכנע, הנוסע צריך לדעת.
יהודה בר-אור: אתה חושב שלנוסע במונית יש זמן, הוא רוצה לדעת כמה עולה.
אופיר אקוניס: מר מרידור, מה תשובתך?
שאול מרידור: לא הייתי בכל הדיונים הקודמים אבל קיבלתי את הרוח.
שאול מרידור: אני אומר את זה בפשטות כי הדיון גלש למקום אחר.
שאול מרידור: אני רוצה שיהיה ברור.
שאול מרידור: הנתיב הזה לא מיועד למוניות.
שאול מרידור: הוא מיועד ליוממים, הוא מיועד לאנשים שבשכלול הזמן שלהם, יקבלו החלטה בו ברגע האם להיכנס או לא להיכנס.
שאול מרידור: כל עניין האגרה הדינאמית היא כזה שאי-אפשר להודיע לנוסע מראש.
שאול מרידור: אם כולם ידעו מראש, הנתיב הזה ייסתם מראש.
שאול מרידור: הרעיון של אגרה דינאמית אומרת את הדבר הבא: אתה תדע שכדי לנסוע לתל-אביב ב-11 דקות זה מה שצריך לשלם.
שאול מרידור: אתה יכול להחליט.
שאול מרידור: אתה יכול להיתקע בכביש 1 או לשלם איקס בין 5 שקלים לבין כמה שזה לא יהיה ולנסוע מהר.
שאול מרידור: הבחירה היא של האזרח.
שאול מרידור: זה לא כמו כביש 6 במובן הזה שהוא נתיב שהוא ממש זהה לכביש, הוא אותו דבר רק יותר מהיר.
שאול מרידור: על הדבר הזה האזרח יחליט אם הוא רוצה לשלם או לא.
שאול מרידור: אני לא יכול להגיד מראש מה יהיה כי זה בדיוק הרעיון של נתיב עם אגרה דינאמית.
שאול מרידור: יש לזכור, שהוא עומד 1200 לפני הכניסה.
שאול מרידור: אם הוא נוסע כחוק, זה לפחות חצי דקה לפני.
שאול מרידור: הוא יראה ואז יחליט.
אופיר אקוניס: ואז הוא רואה לפי השילוט האלקטרוני.
אתי בנדלר: המחיר נקבע בעת הכניסה.
שאול מרידור: הוא קבוע גם אם השתנה - - -
לאה ורון: הוא גם מפורסם.
אופיר אקוניס: כן, זה מה שדרשנו בכל הדיון.
אופיר אקוניס: בבקשה להמשיך.
יהודה בר-אור: אני חייב להעיר שזה פתח של משחקים ואחר-כך תגידו לנו למה נהגי מוניות עושים את המשחקים האלה.
יהודה בר-אור: ברגע שאתה נותן לו להכניס את זה באותו רגע והמחיר לא קבוע, אתה מכניס את נהג המונית למצב - - -
אופיר אקוניס: יהודה, הדבר הזה של אגרת הגודש בכניסה לתל-אביב זה השוני בין כביש 6. אגב, זה פיילוט ראשוני במדינת ישראל וכמובן נבחן את הדבר הזה.
אברהם פריד: איך נהג הכסף יקבל את הכסף?
אברהם פריד: איך הוא ירשום לו את זה במונה?
יהודה בר-אור: הוא ירצה קבלה, מה נעשה?
אברהם פריד: אדוני היושב ראש, אמרת משפט ואני נתפס בו.
אברהם פריד: אמרת שנבחן את זה.
אברהם פריד: מכיוון שההחלטה הזאת הולכת להיות גורפת ולא מוגבלת לזמן מסוים, אולי תגביל אותה לזמן מסוים.
אברהם פריד: אחרי שנה נעשה בחינה ראשונה.
אופיר אקוניס: אחרי שנה נבדוק את הביצוע.
אופיר אקוניס: קיבלתי את הרעיון שלך, רעיון מצוין.
אופיר אקוניס: הממשלה מסכימה, זה בסדר.
אופיר אקוניס: קיבלתי את ההצעה של מר פריד ואנחנו נקיים את הישיבה.
אתי בנדלר: אני גם מבקשת להעביר לוועדה עותק מהפרסום לגבי התיקון בצו הפיקוח על מחירים שיתיר להם לגבות את הסכום הזה.
אופיר אקוניס: אנחנו נקרא את התקנות עד הסוף ונעבור להצבעה.
שרית זוכוביצקי-אור: "תוספת שלישית
כמפורט להלן: (תקנה  18)
חמד עמאר: לא הבנתי את סעיף 11א(6).
ניצן יוצר: הנתיב מופרד באמצעות מעקה לכל אורכו אבל יש פתחי חירום.
ניצן יוצר: הכוונה אם מישהו נכנס דרך פתחי החירום.
חמד עמאר: מקובל.
ירון גולן: תקנה 11 קובעת מהם המקרים שבהם חייב יחויב בפיצוי להחזר הוצאות.